10. toukokuuta
Tapahtumia

1291 – Skotlannin ylimystö tunnusti Englannin kuningas Edvard I:n vallan.
1497 – Amerigo Vespucci lähti (oletettavasti) Cádizista ensimmäiselle matkalleen Uuteen maailmaan.
1503 – Kristoffer Kolumbus löysi Caymansaaret. Hän antoi saarille nimen Las Tortugas saarilta löytyneiden lukuisten merikilpikonnien mukaan.
1534 – Jacques Cartier tutki Newfoundlandia.
1768 – John Wilkes vangittiin hänen kirjoitettuaan The North Briton -lehteen kuningas Yrjö III:ta arvostelleen artikkelin. Tämä johti mellakoihin Lontoossa.
1774 – Ludvig XVI:sta tuli Ranskan kuningas.
1837 – Vuoden 1837 paniikki: New Yorkin pankit romahtivat ja työttömyys saavutti ennätystason.
1857 – Sepoykapina Intiassa: kapina brittien armeijaa vastaan.
1865 – Yhdysvaltain sisällissota: Jefferson Davis joutui pohjoisvaltioiden joukkojen vangiksi.
1869 – Yhdysvalloissa ensimmäinen mantereen ylittävä rautatie avattiin liikenteelle, kun kultainen naula iskettiin seremoniallisesti ratakiskoille Promontory Summitilla Utahissa.
1877 – Romania julistautui itsenäiseksi Turkista.
1899 – Massamurhaaja Karl Malmelin surmasi kirveellä seitsemän torpan asukasta Klaukkalassa.
1908 – Äitienpäivää vietettiin ensimmäistä kertaa. Tänä samana päivänä vuonna 1914 sitä alettiin viettää kansallisena juhlapäivänä Yhdysvalloissa.
1924 – J. Edgar Hoover nimitettiin BOI:n johtajaksi.
1933 – Saksassa natsit järjestivät suuria kiellettyjen kirjojen polttorovioita.
1940 – Toinen maailmansota: Saksa hyökkäsi Belgiaan, Alankomaihin ja Luxemburgiin. Britit puolestaan miehittivät Islannin.
1940 – Toinen maailmansota: Winston Churchill nimitettiin Yhdistyneen kuningaskunnan pääministeriksi.
1941 – Toinen maailmansota: Britannian parlamentin alahuoneen tilat tuhoutuivat Luftwaffen ilmaiskussa.
1941 – Toinen maailmansota: Rudolf Hess hyppäsi laskuvarjolla Skotlantiin väittäen olevansa rauhan asialla.
1942 – Ylipäällikkö Mannerheim julkaisi Päiväkäskyn Suomen äideille, jossa myönsi näille yhteisesti 4. luokan Vapaudenristin.
1954 – Bill Haley & His Comets julkaisi kappaleen ”Rock Around the Clock”, ensimmäisen rock and roll -äänitteen, joka nousi soittolistojen kärkeen.
1960 – Yhdysvaltalainen ydinsukellusvene USS Triton kiersi ensimmäisenä maapallon sukelluksissa. lähde?
1979 – Mikronesian liittovaltio saavutti itsehallinnon uuden perustuslain myötä.
1981 – François Mitterrand voitti Ranskan presidentinvaalit Ranskan viidennen tasavallan ensimmäisenä sosialistisena presidenttinä.
1988 – Michel Rocardista tuli Ranskan pääministeri.
1994 – Illinois teloitti sarjamurhaaja John Wayne Gacyn 33:n nuoren miehen ja pojan murhasta.
1994 – Nelson Mandelan virkaanastujaiset Etelä-Afrikan ensimmäisenä mustana presidenttinä.
1997 – Maanjäristys surmasi vähintään 2 400 ihmistä Ardekulin lähellä Iranin koillisosassa.
1999 – Mäkelänrinteen uintikeskus avattiin Helsingissä.
2001 – Ainakin 120 ihmistä jäi toisten jalkoihin ja kuoli jalkapallo-ottelussa Ghanassa.
2002 – FBI:n agentti Robert Hanssen tuomittiin elinkautiseen vankeusrangaistukseen ilman armahdusoikeutta, koska hän myi Yhdysvaltain salaisuuksia Venäjälle 1,4 milj. dollarin arvosta käteisenä ja timantteina.
2002 – Toinen intifada: Jeesuksen syntymäkirkon piiritys päättyi Betlehemissä.
2005 – Vladimir Arutinian yritti salamurhata Yhdysvaltain presidentti George W. Bushin Tbilisissä.